
ACORD 151/2006, DE 10 DE MAIG, DEL PLE DEL CONSELL

DE L’AUDIOVISUAL DE CATALUNYA

Expedient núm. 09/06-S    ANOIA TV        (ANOIA)

1. El Ple del Consell de l’Audiovisual de Catalunya, en la sessió d’1 de març de 2006, mitjançant l’Acord 68/2006 va aprovar obrir, de conformitat amb el que disposa l’apartat segon de l’article 34 de l’Acord 3/2001, de 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya, en relació amb l’article 7 del Decret 278/1993 de 9 de novembre, i com a conseqüència de la contravenció de l’obligació de comunicar de forma periòdica al Consell la seva oferta de programació, un període d’informació prèvia a fi de donar audiència a l’operador de televisió local de gestió privada ANOIA TV, per tal que en el termini màxim de cinc dies a comptar des del dia següent a la recepció de la notificació de l’Acord, pogués formular les manifestacions oportunes.

2. Dins del termini per fer al·legacions, la senyora Angelina Salut, com a directora d’ANOIA TV, va presentar un escrit al qual s’acompanyava l’oferta de programació de l’operador esmentat, amb el compromís de trametre-la de forma periòdica.

VIST que s’ha complert amb l’obligació del deure d’informació, la contravenció de la qual va donar lloc a l’obertura del període d’informació prèvia esmentat en l’apartat anterior.

DE CONFORMITAT amb el que disposa l’apartat g de l’article 10 de la Llei 2/2000, de 4 de maig, del Consell de l’Audiovisual de Catalunya i l’article 34 de l’Acord 3/2001, 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya;

El Ple del Consell de l'Audiovisual de Catalunya, ha adoptat els següents, 

ACORDS

1. Tancar, de conformitat amb el que disposa l’apartat segon de l’article 34 de l’Acord 3/2001, de 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya, en relació amb l’article 7 del  Decret 278/1993 de 9 de novembre, el període d’informació prèvia obert a l’operador de televisió local de gestió privada ANOIA TV, nom comercial de la societat mercantil Associació d’Amics de TV de l’Anoia.

2. Arxivar l’expedient de l’operador de televisió local de gestió privada ANOIA TV (Exp. 09/06-S).

3. Reiterar a l’interessat que l’obligació d’informar sobre la seva oferta de programació ha de ser periòdica, en els termes que estableix l’apartat 2 de l’article 18 de la Instrucció general sobre la protecció de la infància i l’adolescència, senyalització orientativa i dret a la informació de les persones usuàries dels serveis de televisió, del Consell de l’Audiovisual de Catalunya, aprovada per Acord 117/2004, de 17 de novembre.

4. Notificar aquest acord a l’interessat.

Barcelona, 10 de maig de 2006

Josep M. Carbonell i Abelló                                    Antoni Bayona  Rocamora

President                                                                 Conseller secretari


